
МЕМОРАНДУМ
ЗА СЪТРУДНИЧЕСТВО И ПАРТНЬОРСТВО

между органите и организациите за алтернативно решаване на потребителски спорове и потребителска защита в България

Център за алтернативно решаване на спорове „Консенсус“ и органите и организациите, ангажирани с извънсъдебното решаване на потребителски спорове и потребителската защита в Република България
се присъединяват към настоящия меморандум за сътрудничество и партньорство. Като взеха предвид, че:
· прилагането на способи за алтернативно решаване на спорове (АРС) в сферата на потребителската защита има ползи както за потребителите, така и за търговците, като едновременно с това подобрява достъпа до правосъдие и облекчава работата на съдебната система; 

· органите за АРС могат да включват обществеността в процеса на решаване на спорове, чрез сдруженията на търговците и организациите за потребителска защита, което ще усили участието на обществеността в процеса на вземане на решения;
· органите за АРС следва отговорно да се отнасят към ролята, която са избрали да изиграят за развитие на обществото и тяхната структура, работни процеси, финансови и човешки ресурси, следва да бъдат прозрачни, отчетни, адаптивни и насочени към иновациите;
· органите за АРС следва да проявяват активност в процеса на утвърждаване на способите за АРС в гражданския оборот и да работят за популяризиране на тези способи, като отчитат, че те са насочени към изграждане на конструктивни решения при запазване на отношенията между страните; 
· съществува остра нужда от подобряване образа и привлекателността на процедурите по извънсъдебно решаване на потребителски спорове;
· развитието на новите технологии налага модернизация на всички области на икономическата дейност, включително и предлаганите услуги за АРС;
· необходими са общи усилия на всички заинтересовани страни в процеса на решаване на потребителски спорове за актуализиране и синхронизиране на нормативната база  с цел подобряване на правната среда, в която ефективно да функционират органите за АРС;

· необходима е ускорена децентрализация на услугите за потребителска защита и засилване подкрепата за местни органи за АРС;

· работата в мрежа от партньори с обща визия и мисия допринася силно за повишаване качеството както на предлаганите услуги, така и на капацитета на партньорските организации

партньорите се споразумяха да подкрепят изграждането и развитието на МРЕЖА НА ОРГАНИ И ОРГАНИЗАЦИИ ЗА АЛТЕРНАТИВНО РЕШАВАНЕ НА ПОТРЕБИТЕЛСКИ СПОРОВЕ И ПОТРЕБИТЕЛСКА ЗАЩИТА В БЪЛГАРИЯ „КОНСЕНСУС НЕТС“, като считат, че тя има потенциала и ще допринесе значително за:

· постигане на интегрирана национална политика в сферата на потребителската защита, основана на принципите на устойчивото развитие, партньорството и законността; 
· подобряване качеството на предлаганите услуги за алтернативно решаване на спорове, в рамките на вече съществуващите органи за АРС, с което ще допринесе за повишаване на привлекателността на способите за алтернативно решаване на конфликти сред потребители и търговци в България и в други страни;

· иновиране на съществуващите услуги за алтернативно решаване на спорове, чрез внасяне на нови динамични елементи за подобряване комуникацията между страните, скъсяване процеса на решаване на споровете и повишаване на ефективността му;
· повишаване осведомеността на обществото за ролята на способите за АРС в системата от методи за правна защита в България и ЕС чрез изготвяне на обучения, кампании, обмен на добри практики, участия в срещи и мрежи, както и други дейности и инициативи, включващи ангажираност и застъпничество;

· разширяване на целевата аудитория на услугите по медиация и помирение като бързи и ефективни способи за АРС;

· повишаване ефективността на предоставяната информация чрез централизирана, онлайн платформа на мрежата;

· привличане на нови членове на мрежата от България и трети страни, които от своя страна ще допринесат за повишаване осведомеността на обществото за способите за АРС и за подобряване достъпа до потребителска защита;
· привличане на нови инвестиции за разработване на онлайн, трансгранични услуги и партньорства в сферата на потребителската защита.
Органите и организациите - партньори в мрежата- разработват съвместно практическите детайли за изпълнение на този  меморандум.
Настоящият документ е създаден с финансовата подкрепа на Европейската комисия, Програма за единен пазар. Цялата отговорност за съдържанието на документа се носи от ЦАРС „Консенсус“ и при никакви обстоятелства не може да се приема, че отразява официално становище на Европейската комисия.

